Temeljem članka 13. Zakona o udrugama, Narodne novine 74/2014., Zbor članova Hrvatskog društva za zaštitu od zračenja donio je na sjednici održanoj 16.04.2015.

**STATUT**

# HRVATSKOG DRUŠTVA ZA ZAŠTITU OD ZRAČENJA

**I OPĆE ODREDBE**

Članak 1.

Izrazi koji se koriste u ovom Statutu i propisima koji se donose na temelju njega, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način muški i ženski rod.

**II NAZIV I SJEDIŠTE**

Članak 2.

Naziv udruge je **Hrvatsko društvo za zaštitu od zračenja** (u daljnjem tekstu: Društvo)- Skraćeni naziv Društva je HDZZ.

Naziv udruge na engleskom jeziku glasi: **Croatian Radiation Protection Association**, skraćeni naziv CRPA.

HDZZ je pravna osoba upisana u Registar udruga Republike Hrvatske.

Članak 3.

Sjedište Društva je u Zagrebu, Bijenička cesta 54 (Institut Ruđer Bošković).

 Društvo djeluje na području Republike Hrvatske.

**III STATUT DRUŠTVA**

Članak 4.

Temeljni opći akt Društva je Statut Hrvatskog društva za zaštitu od zračenja.

Ostali opći akti, ako ih Društvo donosi, moraju biti u skladu sa Statutom.

Članak 5.

Statut donosi Zbor članova HDZZ-a dvotrećinskom (2/3) većinom glasova prisutnih na sjednici Zbora.

Izmjene i dopune Statuta donose se prema postupku donošenja Statuta.

**IV ZNAK I PEČAT DRUŠTVA**

Članak 6.

Društvo ima svoj znak koji je otisnut na službenim i promotivnim materijalima Hrvatskog društva za zaštitu od zračenja.

Znak društva sastoji se od vitice savijene u obris znaka za radioaktivnost, unutar kruga koji čini ime društva štampano velikim slovima.

Članak 7.

Pečat Društva je okruglog oblika promjera 28 mm. Uz obod pečata piše Hrvatsko društvo za zaštitu od zračenja. Vodoravno u sredini pečata ispisano je sjedište Društva: ZAGREB.

**V ZASTUPANJE**

Članak 8.

HDZZ zastupa i predstavlja predsjednik Društva.

Predsjednik Društva može pismeno u pojedinom slučaju ovlastiti dopredsjednika, tajnika ili pojedinog člana Upravnog odbora za predstavljanje ili zastupanje Društva.

U slučaju nemogućnosti predsjednika Društva za pismeno prenošenje ovlasti, odluku o predstavljanju i zastupanju Društva donosi Upravni odbor.

**VI UDRUŽIVANJE I USTROJSTVENI OBLICI**

Članak 9.

HDZZ može biti član nacionalnih i međunarodnih znanstvenih i strukovnih udruga koje djeluju u području zaštite od zračenja.

Članak 10.

Odlukom Zbora članova HDZZ-a na prijedlog grupe članova ili Upravnog odbora mogu se unutar Društva osnivati podružnice, sekcije ili grupe članova na teritorijalnom ili drugom principu.

**VII CILJEVI, PODRUČJA DJELOVANJA, DJELATNOSTI I JAVNOST RADA**

Članak 11.

Ciljevi Društva su

* okupljanje ljudi koji neposredno ili posredno rade na poslovima zaštite od zračenja
* društveno povezivanje članova
* razmjena stručnih i poslovnih informacija među članovima
* povezivanje članova u svrhu suradnje na znanstvenim, stručnim i poslovnim projektima u području zaštite od zračenja
* poticanje i podržavanje aktivnosti za unapređenje zaštite od zračenja
* povezivanje članove HDZZ-a s članovima drugih srodnih udruženja preko zajedničkih aktivnosti i udruga
* obilježavanje obljetnica i jubilarnih datuma vezanih uz značajne događaje u području zaštite od zračenja

Članak 12.

Područja djelovanja Društva radi ostvarenja ciljeva iz Članka 11. su interdisciplinarno područje znanosti o zračenju, zaštita od zračenja i srodna znanstvena i stručna područja.

Članak 13.

Djelatnosti Društva su:

* održavanje predavanja i rasprava
* izdavanje znanstvenih i stručnih periodičkih publikacija i monografija u skladu sa Zakonom o izdavaštvu
* priređivanje znanstvenih i stručnih sastanaka, simpozija, kongresa i izložaba
* prikupljanje i sređivanje građe te davanje preporuka za standarde u području zaštite od zračenja
* poticanje znanstvenog i stručnog rada u području zaštite od zračenja
* briga za promicanje i poboljšavanje obrazovanja u području zaštite od zračenja
* osnivanje stručnih sekcija i komisija te koordiniranje njihovog rada
* dodjeljivanje priznanja za značajne doprinose u radu u području zaštite od zračenja
* davanje stručnih mišljenja o pitanjima važnim za struku i za opći napredak zemlje u području zaštite od zračenja
* uspostava i održavanje službenih i stručnih veza sa sličnim udrugama i organizacijama u Republici Hrvatskoj, kao i s međunarodnim udrugama, posebice s IRPA (*International Radiation Protection Association*)
* pružanje svekolike potpore članovima Društva u njihovom profesionalnom djelovanju

Članak 14.

Rad Društva je javan.

Javnost rada ostvaruje se otvorenošću sjednica tijela Društva članovima Društva s opravdanim interesom za rad pojedinog tijela, otvorenošću sjednica tijela Društva predstavnicima sredstava javnog priopćavanja i svim osobama koje imaju pravni interes za praćenja rada tijela Društva, davanjem na uvid financijskog poslovanja i drugih akata svim članovima Društva na njihov zahtjev, obavješćivanjem o radu i akcijama Društva u sredstvima javnog obavješćivanja, organiziranjem i održavanjem javnih znanstvenih skupova, stručnih sastanaka, predavanja, tribina i okruglih stolova, objavljivanjem radova članova Društva u znanstvenim i stručnim publikacijama,.

O svojem radu Društvo obavještava članove na sjednicama Zbora članova, a između zasjedanja putem elektronske pošte i internetske stranice Društva.

Svi članovi Društva imaju pravo sudjelovati u radu Društva sukladno odredbama statuta i zakona te pravo uvida u rad tijela Društva i odluke koje ta tijela donose.

**VIII ČLANSTVO**

Članak 15.

Članom Društva, u skladu s člankom 12. Zakona o udrugama, mogu postati državljani Republike Hrvatske koji su neposredno ili posredno vezani uz poslove i aktivnosti zaštite od zračenja.

Članom Društva mogu postati i strani državljani koji su neposredno ili posredno vezani uz poslove i aktivnosti zaštite od zračenja

Članak 16.

Članovi Društva su redoviti i počasni.

Članak 17.

Redovitim članom postaje se na vlastitu želju ispunjavanjem pristupnice i odlukom Upravnog odbora o odobrenju članstva.

Upravni odbor uz obrazloženje ima pravo odbiti zahtjev za prijem u članstvo.

Osoba kojoj je odbijen prijem u Društvo može izjaviti žalbu Zboru članova HDZZ-a, a odluka Zbora je konačna.

Članak 18.

Počasnim članom postaje se odlukom Zbora članova HDZZ-a o dodjeli počasnog članstva na temelju obrazloženog prijedloga Upravnog odbora.

Počasnim članom može postati osoba posebno zaslužna za unapređenje zaštite od zračenja, za ugled Društva ili osoba koja se posebno iskazala u promicanju ciljeva Društva ili realizaciji djelatnosti Društva.

Članak 19.

Dužnosti člana Društva su:

* redovito plaćanje članarine
* sudjelovanje u radu sjednica Zbora članova
* odgovoran, stručan i savjestan rad u organima i tijelima HDZZ-a u koja je izabran
* odgovoran, stručan i savjestan rad na zadacima i projektima HDZZ-a u koje je uključen na vlastitu želju
* promocija ugleda HDZZ-a

Članak 20.

Prava su člana HDZZ-a:

* da bira i bude biran u organe i tijela HDZZ-a
* da inicira i predlaže unapređenje rada HDZZ-a
* da postavlja pitanja i dobije odgovor o odgovornosti za rad u organima i tijelima HDZZ-a
* da se prema svojoj sposobnosti i stručnosti uključuje u odgovarajuće aktivnosti HDZZ-a

Članak 21.

Članstvo u Društvu prestaje.

- izjavom o istupanju iz članstva,

- neplaćanjem članarine uzastopne dvije godine,

- isključenjem iz članstva prema odluci Upravnog odbora ili Zbora članova,

- smrću člana,

- prestankom rada Društva

Članak 22.

Razlozi za isključenje iz članstva Društva prema odluci Upravnog odbora i Zbora članova su ne ispunjavanje obveza prema HDZZ-u, te djelovanja koja štete ugledu HDZZ-a.

Odluku o isključenju donosi Upravni odbor HDZZ-a nakon provedenog stegovnog postupka.

Isključeni član ima pravo u roku od petnaest dana, računajući od dana dostave odluke, podnijeti žalbu Zboru članova HDZZ-a.

Zbor članova HDZZ-a dužan je riješiti žalbu na prvoj narednoj sjednici Zbora, nakon dana dostave žalbe.

Odluka Zbora članova HDZZ-a o isključenju je konačna.

 (premješten dva članka naprijed)

 (premješten dva članka naprijed)

Članak 23.

U Društva se vodi popis članova.

Popis članova Društva sadrži osnovne osobne podatke o članu Društva: osobno ime, osobni identifikacijski broj (OIB), datum rođenja, datum pristupanja Društvu, kategoriju članstva, podatke o plaćenim članarinama, te datum prestanka članstva.

Popis članova Društva vodi se elektronički na razumljiv i dostupan način.

Popis članova je dostupan na uvid svim članovima i nadležnim tijelima, na njihov zahtjev.

**IX UPRAVLJANJE, NADZOR, TIJELA I ČELNICI DRUŠTVA**

Članak 24.

Putem tijela Društva članovi Društva upravljaju donošenjem odluka na sjednicama Zbora članova HDZZ-a i putem svojih izabranih predstavnika u Upravnom odboru HDZZ-a, a nadziru rad HDZZ-a putem svojih izabranih predstavnika u Nadzornom odboru HDZZ-a.

Članak 25.

Tijela Društva su:

1. Zbor članova HDZZ-a

2. Upravni odbor HDZZ-a

3. Nadzorni odbor HDZZ-a

Članak 26.

Čelnici Društva su:

1. Predsjednik HDZZ-a

2. Dopredsjednik HDZZ-a

3. Predsjedavajući Zbora HDZZ-a

4.Tajnik HDZZ-a

5. Rizničar HDZZ-a

Članak 27.

Zbor članova HDZZ-a je najviše tijelo Društva, a čine ga svi članovi Društva.

U nadležnosti Zbora članova HDZZ-a je:

* donošenje Statuta i njegovih izmjena i dopuna
* donošenje drugih općih akata potrebnih za djelovanje Društva
* biranje i razrješavanje članova Upravnog odbora, Nadzornog odbora i čelnika Društva
* razmatranje i usvajanje programa rada, izvješća o radu HDZZ-a u protekloj godini i plan rada za sljedeću godinu
* usvajanje godišnjeg financijskog izvješća i financijskog plana za sljedeću godinu
* osnivanje podružnica, sekcija ili grupa članova
* osnivanje povjerenstva ili drugih radnih tijela
* donošenje odluke o počasnim članovima
* odlučivanje o žalbama na odluke Upravnog odbora o stegovnom postupku
* odlučivanje o prestanku postojanja Društva
* imenovanje i opoziv likvidatora Društva na prijedlog Upravnog odbora
* odlučivanje o drugim pitanjima za koja nije utvrđena nadležnost drugih tijela Društva

Članak 28.

Sjednice Zbora članova HDZZ-a mogu biti redovite, izborne ili izvanredne.

Redovite sjednice Zbora članova HDZZ-a održavaju se najmanje jednom godišnje, a izborne sjednice Zbora članova HDZZ-a održavaju se svake četiri godine. Izvanredne sjednice Zbora članova HDZZ-a održavaju se prema potrebi.

Članak 29.

Sjednicu Zbora članova HDZZ-a saziva predsjedavajući Zbora temeljem odluke Upravnog odbora, na vlastitu inicijativu ili na zahtjev članova Društva.

U odluci o sazivanju Zbora predsjedavajući Zbora utvrđuje dnevni red, te dan i mjesto održavanja Zbora.

Predsjedavajući Zbora dužan je sazvati Zbor članova HDZZ-a kada to zatraži najmanje 20 članova Društva.

U svom zahtjevu za sazivanje Zbora članova HDZZ-a, predlagatelji su obavezni predložiti dnevni red sjednice.

Ako predsjedavajući Zbora ne sazove sjednicu Zbora članova HDZZ-a u roku od 15 dana od dana dostave zahtjeva predlagatelja, sjednicu će sazvati predlagatelji, a odluka treba sadržavati prijedlog dnevnog reda, te mjesto i dan održavanja sjednice.

Zbor članova HDZZ-a pravovaljano odlučuje ako je nazočno najmanje 20 članova Zbora.

Zbor članova HDZZ-a donosi pravovaljane odluke natpolovičnom većinom glasova nazočnih članova Zbora.

Odluke o donošenju Statuta, izmjenama i dopunama Statuta i o prestanku rada Društva, Zbor donosi dvotrećinskom (2/3) većinom nazočnih članova Zbora.

Zbor članova HDZZ-a donosi odluke javnim glasovanjem, dizanjem ruku, osim kod izbora čelništva HDZZ-a, te članova Upravnog i Nadzornog odbora kada Zbor donosi odluku tajnim glasovanjem.

Članak 30.

Radom sjednice Zbora članova HDZZ-a rukovodi predsjedavajući Zbora članova HDZZ-a.

O radu sjednice Zbora vodi se zapisnik, čiji je sastavni dio popis nazočnih članova s njihovim vlastoručnim potpisom.

Zbor članova HDZZ-a bira zapisničara i dva ovjerovitelja zapisnika, na prijedlog predsjedavajućeg Zbora članova HDZZ-a ili nazočnih članova HDZZ-a.

U slučaju spriječenosti predsjedavajućeg Zbora članova HDZZ-a da vodi sjednicu Zbora, radom sjednice Zbora rukovodi predsjednik ili tajnik HDZZ-a.

Članak 31.

Upravni odbor je organ upravljanja HDZZ-a.

U nadležnosti Upravnog odbora je da:

* izvršava odluke Zbora članova HDZZ-a
* donosi odluke o prijemu članova i predlaže počasne članove
* predlaže osnivanje podružnica, sekcija i grupa članova
* upravlja imovinom HDZZ-a
* određuje iznos članarine
* predlaže Zboru članova HDZZ-a financijske planove i izvještaje te završni račun
* predlaže Zboru članova HDZZ-a program i izvještaj o radu Društva
* provodi prihvaćeni program rada HDZZ-a
* osniva povjerenstva ili druga radna tijela HDZZ-a
* organizira pružanje intelektualnih usluga
* organizira i potiče organizaciju znanstveno-stručnih skupova i , predavanja
* odlučuje o stegovnoj odgovornosti
* obavlja ostale poslove HDZZ-a

Upravni odbor za svoj rad odgovara Zboru članova HDZZ-a.

Članak 32.

Upravni odbor čine predsjednik HDZZ-a, dopredsjednik HDZZ-a, tajnik HDZZ-a, rizničar HDZZ-a i sedam izabranih članova.

Upravni odbor raspravlja i odlučuje na sjednicama.

Sjednicama predsjedava predsjednik Društva, a u njegovoj odsutnosti dopredsjednik ili tajnik Društva.

Sjednice Upravnog odbora saziva predsjednik HDZZ-a

Upravni odbor donosi pravovaljane odluke većinom glasova članova Upravnog odbora.

Na sjednice Upravnog odbora redovito se pozivaju predsjedavajući Zbora članova HDZZ-a, i članovi Nadzornog odbora koji sudjeluju u raspravama, ali nemaju pravo na glasovanje.

Upravni odbor podnosi jednom godišnje Zboru članova HDZZ-a izvješće o svom radu.

Članak 33.

Nadzorni odbor nadzire rad HDZZ-a, pridržavanje Statuta i drugih akata HDZZ-a.

Nadzorni odbor ima tri člana.

Nadzorni odbor raspravlja i odlučuje na sjednicama, koje se održavaju prema dogovoru članova Nadzornog odbora.

Za svaku sjednicu Nadzornog odbora članovi između sebe biraju predsjedavajućeg na sjednici.

Odluke Nadzornog odbora moraju biti jednoglasne.

Nadzorni odbor jednom godišnje podnosi Zboru članova izvješće o svom radu.

Nadzorni odbor dužan je u roku 30 dana razmotriti pisano upozorenje pojedinog člana HDZZ-a o nepravilnostima u provedbi Statuta i tražiti da se nepravilnosti otklone.

Članak 34.

Predsjednik HDZZ-a saziva i vodi sjednice Upravnog odbora, priprema program rada i izvještaj o radu Društva, izvještava Zbor članova HDZZ-a u ime Upravnog odbora, odgovara za zakonitost rada organa i cijelog Društva, prati izvršenje odluka Zbora članova HDZZ-a, Upravnog odbora i drugih organa Društvate obavlja druge izvršne poslove.

Članak 35.

Dopredsjednik pomaže predsjedniku Društva u njegovu radu i obavlja druge poslove koje mu povjeri predsjednik i Upravni odbor.

Članak 36.

Tajnik HDZZ-a vodi evidenciju članstva i ustrojstva Društva, vodi dokumentaciju i arhivu Društva, priprema materijale za sjednice Zbora članova HDZZ-a, Upravnog odbora i drugih organa Društvate obavlja ostale potrebne stručno-administrativne poslove.

Članak 37.

Rizničar HDZZ-a vodi evidenciju plaćanja članarine, vodi evidenciju svih prihoda i rashoda Društva, priprema financijske planove i izvještaje, vodi priručnu blagajnu, te podnosi blagajnički izvještaj.

Članak 38.

Mandat predsjednika HDZZ-a, dopredsjednika HDZZ-a, predsjedavajućeg Zbora HDZZ-a, tajnika HDZZ-a, rizničara HDZZ-a, članova Upravnog odbora i članova Nadzornog odbora je četiri godine. Mandat započinje danom izbora, a završava razrješnicom.

U slučaju prekida mandata zbog ostavke, razrješenja ili drugog razloga, bira se novi član za period do isteka mandata u tijeku.

Članak 39.

Čelnike Društva, članove Upravnog odbora i članove Nadzornog odbora biraju članovi Društva na izbornoj sjednici Zbora članova HDZZ-a tajnim glasovanjem.

Kandidacijsku listu s potrebnim ili većim brojem kandidata za predsjednika HDZZ-a, dopredsjednika HDZZ-a, predsjedavajućeg Zbora HDZZ-a, tajnika HDZZ-a, rizničara HDZZ-a, te članove Upravnog odbora i Nadzornog odbora sastavlja na prijedlog članova Društva predsjedavajući Zbora, na izbornoj sjednici Zboru članova HDZZ-a, prije glasovanja.

Glasovanje provodi i izvješće o rezultatima glasovanja podnosi tročlano izborno povjerenstvo, izabrano na izbornoj sjednici Zbora, na prijedlog predsjedavajućeg Zbora ili nazočnih članova Zbora.

Izabrani su kandidati koji su dobili veći broj glasova.

Ukoliko je više kandidata za čelnike Društva ili članove Upravnog ili Nadzornog odbora dobilo jednaki broj glasova, glasovanje se ponavlja samo za te kandidate.

Članak 40.

Za rad u pojedinim područjima djelovanja Društva Zbor članova HDZZ-a ili Upravni odbor mogu osnovati stalna i povremena povjerenstva ili druga radna tijela.

Odlukom o osnivanju povjerenstva ili radnih tijela utvrđuje se njihov sastav, zadaća, vrijeme za koje se osnivaju i odgovornost za obavljanje poslova.

Izabrani čelnici Društva i članovi Upravnog i Nadzornog odbora te povjerenstva i drugih radnih tijela, obavljaju svoje dužnosti bez novčane naknade.

**X IMOVINA, FINANCIJSKO POSLOVANJE I ODGOVORNOST**

Članak 41.

Imovinu Društva čine novčana sredstva, njegove nepokretne i pokretne stvari te druga imovinska prava.

Društvo raspolaže svojom imovinom i novčanim sredstvima u skladu s važećim zakonskim propisima i ovim Statutom.

Članak 42.

Novčana sredstva za svoje djelovanje HDZZ ostvaruje od:

* članarine
* dobrovoljnih priloga i darova
* prihoda svojih djelatnosti
* drugih izvora u skladu sa zakonom.

Nepokretne i pokretne stvari te druga imovinska prava HDZZ može stjecati kupnjom i darovima.

Članak 43.

Sredstva Društvaraspoređuju se financijskim planom za svaku godinu.

Financijski plan priprema rizničar, predlaže Upravni odbor HDZZ-a, a usvaja Zbor članova HDZZ-a.

o iznosu članarine – novi Članak 44.

Iznos članarine određuje Upravni odbor.

Osobe bez primanja iz radnog odnosa, umirovljenici i studenti mogu biti oslobođeni plaćanje članarine na vlastiti zahtjev odlukom Upravnog odbora.

novi članak – Članak 45.

Odlukom Upravnog odbora blagajnički i knjigovodstveni poslovi Društva povjeravaju se stručnim (pravnim ili fizičkim) osobama uz ili bez nagrade.

Stručne osobe kojima su povjereni poslovi iz stavka 1. ovog članka vode potrebne poslovne knjige~~,~~ sukladno važećim zakonskim propisima i odgovarajućim odlukama tijela Društva, te o svom radu podnose izvješće Upravnom odboru.

Članak 46.

HDZZ ima svoj žiro račun.

Pravo potpisa imaju predsjednik, tajnik i rizničar HDZZ-a.

Članak 47.

Za svoje obveze HDZZ odgovara cijelom svojom imovinom.

XI. NAČIN RJEŠAVANJA SPOROVA UNUTAR DRUŠTVA

Članak 48. novi

Sve međusobne sporove proizašle iz članstva u Društvu i/ili aktivnosti u sklopu djelovanja Društva, članovi se obvezuju riješiti mirnim putem uz arbitražu Upravnog odbora.

**XII PRESTANAK POSTOJANJA DRUŠTVA I RASPOLAGANJE IMOVINOM**

Članak 49.

HDZZ prestaje postojati odlukom Zbora članova HDZZ-a, te u slučajevima i na način predviđen Zakonom o udrugama.

U slučaju prestanka djelovanja Društva, sva njegova imovina nakon namirenja vjerovnika i troškova te ispunjenja zakonskih obveza, prenosi nekoj drugoj registriranoj udruzi, ustanovi ili zakladi koju određuje Zbor članova HDZZ-a..

XIII IZBOR I OPOZIV LIKVIDATORA UDRUGE NOVO - OBAVEZNO

Članak 50.

.

Likvidatora Društva potvrđuje i opoziva Zbor članova na prijedlog Upravnog odbora.

Likvidator Društva je u pravilu trenutni predsjednik Društva.

Likvidator ima pravo na naknadu troškova za svoj rad iz sredstava Društva u visini koju određuje Upravni odbor nakon njegovog imenovanja.

XIV. PRIJELAZNE I ZAVRŠNE ODREDBE

Članak 51.

Statut Udruge, kao i njegove izmjene i dopune, donosi Zbor članova HDZZ-a na prijedlog Upravnog odbora. Prijedlog za izmjene i dopune može dati najmanje 20 članova Društva.

Izmjene i dopune Statuta donose se na način i prema postupku za njegovo donošenje.

Zbor članova tumači odredbe Statuta.

Članak 52.

Statut stupa na snagu danom donošenja, a primjenjivat će se od dana upisa u Registar Udruga.

Tajnik HDZZ-a: Predsjednik HDZZ-a: